**Siskoni on noita** (engl. *Charmed*) on yhdysvaltalainen televisiosarja, jota esitettiin Yhdysvalloissa 7. lokakuuta 1998 – 21. toukokuuta 2006 The WB -kanavalla. Sarjan loi vuonna 1998 käsikirjoittaja Constance M. Burge ja sen tuotti Aaron Spelling yhdessä yhtiönsä Spelling Televisionin kanssa Brad Kernin toimiessa sarjan käsikirjoittaja-ohjaajana.

Sarja seuraa neljän Halliwellin siskoksen – Pruen, Piperin, Phoeben ja myöhemmin Paigen – taistelua maailman demoneita vastaan. Vaikka siskokset ovatkin osa aivan tavallista maailmaa, taikayhteisössä heidät tunnetaan *Lumottuina*, joiden kohtalo on suojella viattomia pahoilta olennoilta, kuten demoneilta ja noidilta. Jokainen siskoista hallitsee ainutlaatuisia taikavoimia, jotka kasvavat ja laajenevat heidän yrittäessään elää normaalia elämäänsä San Franciscossa. Pitäessään yliluonnollisen identiteettinsä erossa arjestaan ja salaisuutena muilta ihmisiltä se kuitenkin vaikuttaa sisarusten ihmissuhteisiin tuoden aina paljastumisen uhan heidän arkeensa.

Sarjan ensimmäinen jakso, "Kolmen voima", keräsi yhteensä 7,70 miljoonaa katsojaa ja nousi Warner Bros. Networkin katsotuimmaksi debyytiksi. Sarjan viimeinen jakso "Lumotut sisaret" puolestaan keräsi yhteensä 4,49 miljoonaa katsojaa.

Suomessa sarjaa esitti Nelonen, jolla *Siskoni on noidan* viimeinen eli 8. tuotantokausi päättyi 19. heinäkuuta 2008.

Tuotanto
--------

### Konseptin kehitys

Vuonna 1998 The WB alkoi etsiä kanavalleen uutta draamasarjaa. Yliluonnollisen teeman omaavien sarjojen noustessa yhä suositummiksi tuotantoyhtiö alkoi tutkia erilaisia mytologian muotoja löytääkseen myyttisen hahmon, josta alkaa kirjoittaa uutta sarjaa.

Constance M. Burge palkattiin luomaan sarjaa tämän ollessa *20th Century Fox*in ja *Spelling Television*in työntekijänä *Savannah* -sarjan tiimoilta. Kun uuden sarjan teemaksi valittiin noituus, Burge oli tietoinen noitien tavanomaisesta stereotypiasta; luudalla lentämisestä, mustista kissoista ja syylistä. Lisää tietoa wicca-kulttuurista kerätessään, Burge päätti sarjan kertovan hyvistä noidista, jotka näyttävät ja käyttäytyvät kuin tavallisetkin ihmiset.

Aluksi Burge suunnitteli sarjan sijoittuvan Bostoniin ja kertovan kolmesta ystävyksestä/huonetoverista, jotka kaikki olisivat noitia. Vastaavatuottaja E. Duke Vincent ei kuitenkaan uskonut konseptiin kysyen "Miksi kukaan haluaisi katsoa sarjaa kolmesta noidasta?". Niinpä Vincent ehdottikin sarjan keskittyvän perhearvoihin ja sarjan koko mantran olevan "kolme siskoa, jotka sattuvat olemaan noitia, eikä kolme noitaa jotka sattuvat olemaan sisaruksia." Spelling kuitenkin lämpeni Burgen idealle ja kun konsepti uudelleenluotiin sarjaksi kolmesta sisaresta, jotka periytyvät vanhasta noitasuvusta.

Shannen Doherty, joka työskenteli Spellingin kanssa sarjassa *Beverly Hills, 90210*, koe-esiintyi Piper Halliwellin rooliin, mutta saikin roolikseen Prue Halliwellin. Kolmannen kauden jälkeen Doherty kuitenkin jätti sarjan, syistä jotka eivät julkisuuteen ole koskaan vuotaneet.

Dohertyn paras ystävä, Holly Marie Combs kiinnostui myös sarjan käsikirjoituksesta ja saikin roolikseen Piper Halliwellin vaikka koe-esiintyikin Pruen rooliin.

Sarjan nimeksi päätettiin *Charmed* ja kaikki pääroolien näyttelijät valittiin: Doherty, Combs ja Lori Rom. Burge kirjoitti pilottijakson käsikirjoituksen ja tuotanto kuvasi 28-minuuttisen pilottijakson jota ei kuitenkaan koskaan televisiossa esitetty. Suurin osa pilottijaksosta kuitenkin piti kuvata uudelleen Lori Romin jättäytyessä pois sarjan tuotannosta ja Alyssa Milanon korvatessa tämän roolin Phoebe Halliwellina.

### Käsikirjoitus ja formaatti

*Siskoni on noidan* käsikirjoitukseen osallistui lukuisia käsikirjoittajia. Suurimman osan kirjoituksista tuotti kuitenkin Kern (26 jaksoa), joka myös ohjasi yhden jakson. Muita sarjan käsikirjoittajia ovat muun muassa Daniel Cerone, Curtis Kheel, Zack Estrin, Chris Levinson, Krista Vernoff, Sheryl J. Anderson, Monica Breen, Alison Schapker, Cameron Litvack ja Jeannine Renshaw. Burge kirjoitti seitsemän jaksoa ensimmäiselle ja toiselle tuotantokaudelle ennen kuin jätti paikkansa vastaavana tuottajana.

Holly Marie Combs paljasti *The Women of Charmed* dokumentissa sarjan tähdänneen fantasian luomaan mytologiaan eikä niinkään Wicca-sääntöihin, tuottajien pelätessä kritiikkiä joko siitä ettei sarja olisi "teknisesti tarpeeksi kattava" tai ettei se olisi totuuden mukainen.

Sarjan toisen ja kolmannen kauden aikana Burge jätti sarjan ja vanhan paikkansa vastaavalle tuottajalle, Kernille. Burge kuitenkin pysyi sarjan luovana konsultanttina aina sarjan neljänteen kauteen saakka. Burgen lähdön myötä myös sarjaan tuli muutoksia, "viikon demoni"-tavan vaihtuessa pitempiin juonijaksoihin. Samalla alettiin laajentaa kuvaa sarjan päähenkilöiden henkilökohtaisista elämistä.

### Logo ja symbolit

Triquetra -kuvio Varjojen kirjan kannessa.
Sarjan aikana The WB käytti kahta virallista logoa. Ensimmäistä logoa käytettiin sarjan ensimmäisenä ja toisena kautena; logo sisälsi nimen "Charmed" ja kolmiaspektisen symbolin sen yläpuolella. Toinen logo esiteltiin kolmannen kauden alkaessa ja kestikin koko sarjan loppuun saakka. Tämän Margo Chasen suunnitteleman logon teksti oli kirjoitettu erilaisella tyylillä ja sisälsi triquetran nimen yläpuolella.

### Musiikki

*Siskoni on noidan* tunnusmusiikkina toimi Richard Butlerin versio kappaleesta *How Soon Is Now?*, jonka alkuperäinen esittäjä on The Smiths. Päätöskappaleita sarjalla on sen sijaan ollut kolme (Tim Truman, J. Peter Robinson ja Jay Gruska), joiden teema oli johdannainen sarjan tunnelmaan.

Oikeudet sarjan tunnusmusiikkiin päättyivät ennen kuin kahdeksannen tuotantokauden DVD saatiin tuotantoon, joten kappale korvattiin toisella.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Sarjassa käytetty Halliwell-perheen talo.

> »"Ennen kuin Melinda Warren poltettiin roviolla, hän vannoin jokaisen Warren-noitien sukupolven kasvavan voimakkaammaksi ja huipentuvan sisarkolmikon saapumiseen [...] voimakkaimpiin noitiin, joista maailma on koskaan tiennyt."»   
> (Phoebe Halliwell)
> 
> 

Vuonna 1998 Halliwellin sisarkolmikko (Prue, Piper ja Phoebe) muuttavat takaisin lapsuuden kotiinsa Halliwellien kartanoon isoäitinsä, Penny Halliwellin hautajaisten jälkeen. Phoebe löytää vahingossa perheen Varjojen kirjan, perhekalleuden, joka sisältää vuosisatojen verran tietoa, loitsua ja taikaa. Phoebe saa selville olevansa siskojensa kanssa voimakkaimpia noitia, joita on koskaan kävellyt maan päällä; kohtalonaan viattomien sekä koko maailman suojelu demoneilta sekä muilta pahoilta olennoilta. Luullen kirjan olevan vain tavallista kirjallisuutta, Phoebe lukee kirjan alkukirjoituksen ääneen -kirjoituksen joka toimii samalla myös Halliwellin *Lumottujen* voimien kutsumaloitsuna.

Ensimmäisen jakson loppuun mennessä, jokainen sisko saa selville ainutlaatuiset voimansa sekä taitonsa loitsia ja keittää taikaliemiä. Sisaruksista vanhimmalla, Pruella on telekinesian voima – kyky liikuttaa esineitä ajatuksen voimalla, myöhemmin kyky kehittyy astraaliprojektointiin, jonka ansiosta hän voi astralisoida itsensä jopa mailien päähän. Piper, sisarista toiseksi vanhin, omaa kyvyn vaikuttaa molekyyleihin; aluksi hän oppi pysäyttämään niitä, jähmettäen ihmisiä ja esineitä, voimien kasvaessa hän kuitenkin oppii jähmettämään vain tiettyjä ihmisiä, esineitä tai ruumiinosia. Voimien kasvaessa lisää, Piper voi halutessaan saada molekyylit liikkumaan niin lujaa että ihminen/esine räjähtää. Phoebe, sisaruksista nuorin, sai voimakseen ennustuksen kyvyn, jonka avulla hän näkee sekä tulevaisuuteen että menneisyyteen. Myöhemmin hän saa myös empaatin kyvyn tuntea ympärillään olevien ihmisten tunteet ja samaistua niihin sekä kyvyn levitoida.

Prue tapetaan kolmannen kauden viimeisessä jaksossa. Surressaan menetystään Piper ja Phoebe saavat tietää siskopuolestaan – Paige Matthewsista, Patty Halliwellin ja tämän valontuojan Samin salatusta lapsesta. Paigen valontuoja veren sekoittuessä hänen noitaperimäänsä, tämä saa myös telekinesian kyvyn, vaikka hänen täytyykin sanoa haluamansa asian/esineen nimi ääneen. Hyväksyessään alkuperänsä, Paige oppii myös välkehtimään itsensä lisäksi myös muita paikasta toiseen ja lopulta saa Valontuojan tehtäviä uusien viattomien muodossa. Rakastuttuaan tulevaan aviomieheensä, Paige kehittää kyvyn parantaa toisia kätensä kosketuksella.

Vaikka kaikki sisarukset omillaan voimakkaita, heidän voimansa ovat ylimillään yhdistettyinä; Kolmen voimana, jonka sanotaan olevan voimakkain taikavoima. Kolmikon voimat juurtuvat heidän siteeseensä siskoksinsa ja heidän rakkautensa toisiaan kohtaan tekee heistä voimakkaat.

Kahden ensimmäisen kauden aikansa, sisarukset kohtaavat useita pahoja olentoja viikosta toiseen. Samalla he kuitenkin saavat tietää todellisen vihollisensa olevan Alamaailman johtaja, Kaiken pahan lähde. Lähteen tiedetään olevan kaikkien siskoksiin kohdistuvien hyökkäysten takansa ja tästä tuleekin kolmikon päävihollinen neljännestä kaudesta aina tämän karkotukseen saakka.

Yliluonnollisten ongelmiensa lisäksi Lumotut joutuvat alituiseen taistelemaan myös arkipäivän haasteita vastaan elämässään kuolevaisina – muun muassa suhteissaan, urillaan, avioliitossa, lasten syntymässä, sairastuessa sekä läheisten kuolemassa. Siskokset taistelevat alituiseen myös taikuuden paljastumista vastaan joutuessaan vuosien varrella kohtaamaan useita poliiseja, FBI-agentteja sekä muita uteliaita.

Hahmot
------

*Pääartikkeli: Luettelo televisiosarjan Siskoni on noita hahmoista*
### Pääroolit

* **Prudence "Prue" Halliwell** – (Shannen Doherty) Kaudet 1–3, 67 jaksoa, mukaan lukien esittämätön pilottijakso

Prue syntyi 28. lokakuuta 1970 ja on vanhin Halliwellin sisaruksista. Telekinesia-voiman omaavana, Prue hallitsee voimansa niin hyvin että hänen viitataan usein olevan "super-noita". Prue on vahvatahtoinen, tulinen ja älykäs, joten hän usein ottaakin tilanteet haltuunsa ja on aina ollut ylisuojeleva sisariaan Piperia ja Phoebea kohtaan. Vietettyään lapsuutensa pitäen huolta pikkusiskoistaan äitinsä kuoleman jälkeen, Prue tuntee olevansa vastuussa heistä ja näyttääkiin vahvaa päättäväisyyttä tekojaan kohtaan. Tämä vastuunotto johtaakin usein riitoihin vapaaluontoisemman Phoeben kanssa, vaikka kaksikko läheneekin sarjan edistyessä. Kolme vuotta noidaksi paljastumisensa jälkeen Prue joutuu Shax-demonin tappamaksi.
* **Piper Halliwell** – (Holly Marie Combs) Kaudet 1–8, 179 jaksoa, mukaan lukien esittämätön pilottijakso.

Piper syntyi 7. elokuuta 1973 ja on Halliwellin sisaruksista keskimmäinen. Pruen kuoleman jälkeen, Piperistä tuli perheen vanhin ja voimakkain sisar. Hänen voimiinsa kuuluu muun muassa kyky pysäyttää aika; pysäyttää väliaikaisesti esineitä, vihollisia tai liikkeitä. Aluksi hänen voimansa olivat rajoittuneet vain huoneeseen tai alueeseen jossa hän voimaa käyttäessään oli, mutta sarjan edetessä Piper saattoi vain pysäyttää osan tietystä esineestä tai henkilöstä. Myöhemmin Piperin kyvyn kasvaessa, hän saattoi räjäyttää esineitä tahtoessaan niin, nopeuttaen atomien liikettä niiden hidastamisen sijaan. Piper on sisaruksista eniten huolissaan siitä, etteivät he pysty elämään normaalia elämää ja onkin aina varautunut elämästään yhtenä Lumotuista. Sarjan edetessä Piper menee naimisiin siskosten valontuojan, Leo Wyattin kanssa ja pari saa kaksi poikaa, Wyattin ja Chrisin. Piperin hiukset ovat usein poninhännällä. Holly Marie Combs on toinen sarjan näyttelijöistä joka esiintyy kaikissa sarjan esitetyissä jaksoissa.
* **Phoebe Halliwell** – (Alyssa Milano) Kaudet 1–8, 178 jaksoa

Phoebe syntyi 2. marraskuuta 1975 Halliwellin sisarista nuorimmaksi ja on spontaani ja vapaaluontoinen nuori nainen. Phoeben kyky on nähdä tulevaisuuteen sekä menneisyyteen ja vaatii usein kontaktin esineeseen joka jollain tavalla liittyy henkilöön jota näky koskee. Myöhemmin kyvyn kasvaessa Phoebe oppii levitoimaan, jonka hän usein yhdistää kykyynsä harjoittaa taistelulajeja. Phoebe saa myöhemmin myös Empatia-kyvyn, jonka avulla hän tuntee muiden ihmisten sekä yliluonnollisten olentojen tunteet, mutta saa haltuunsa myös niiden voimat. Urallaan Phoebe päätyy kirjoittamaan palstaa lehteen. Alyssa Milano on toinen sarjan näyttelijöistä, joka esiintyy kaikissa sarjan esitetyissä jaksoissa.
* **Paige Matthews** (Rose McGowan) Kaudet 4–8, 112 jaksoa

Paige syntyi 2. elokuuta 1977 Pruen, Piperin ja Phoeben sisarpuoleksi, Patricia Halliwellin ja tämän Valontuojan Sam Wilderin tyttäreksi. Koska tällöin Valontuojan ja noidan suhde oli ehdottomasti kielletty pari päätti pitää lapsen syntymän salassa ja antaa tämän adoptioon. Matthewsin perhe adoptoi Paigen, mutta pari kuoli tämän ollessa teini-ikäinen. Uusiin sisaruksiinsa Paige tutustui neljännen tuotantokauden alussa. Paige omaa Pruen voiman siirtää esineitä ajatuksensa voimalla; mutta koska Paige on puoliksi Valontuoja hän saa haluamansa esineen välkkymään haluamaansa paikkaan kun taas Prue sai esineet lentämään haluamiinsa paikkoihin. Muista Valontuojan kyvyistä Paige omaa muun muassa välkkymisen sekä parantamisen.
### Muut

* Leo Wyatt (Brian Krause) sivuroolissa kaudet 1–2, pääroolissa kaudet 2–8; 154 jaksoa

Leo Wyatt on sarjan alusta lähtien Halliwellin sisarten Valontuoja ja rakastuukin heti Piperiin. Parin suhde on mutkikas, sillä Vanhimmat eivät hyväksy noidan ja Valontuojan välistä suhdetta, Vanhimmat jopa lykkäävät Leon ja Piperin kihlautumista kunnes he voivat todistaa hoitavansa myös työnsä kunnolla. Sarjan edetessä Leo ylenee urallaan ensin Valontuojasta Vanhimmaksi ja siitä edelleen Avatariksi. Lopulta Vanhimmat päättävät ettei tämä voi ikuisesti tasapainoitella perheensä ja uransa välillä vaan muuttavat tämän takaisin ihmiseksi. Leo on Wyatt Halliwellin, Chris Halliwellin sekä Prudence Melinda Halliwellin isä.
* Darryl Morris (Dorian Gregory) Kaudet 1–7, 71 jaksoa

Morris oli Andy Trudeaun työpari sarjan ensimmäisellä kaudella ja ottaa tämän kuoltua roolin Halliwellien poliisiyhteytenä. Hän peittelee siskosten tekemisiä saatuaan selville heidän todelliset identiteettinsä. Lähes kuoltuaan Morris kuitenkin päättää ettei enää peittele Halliwellien tekemisiä ja kieltäytyy jopa puhumasta heille. Lopulta Morris saa kuitenkin selville, että Piper, Phoebe ja Paige olivat valmiita luopumaan voimistaan pelastaakseen tämän, jolloin Morris tajuaa kuinka paljon he hänelle merkitsevätkään.
* Cole Turner (Julian McMahon) Kaudet 3–5 vierailevana, 57 jaksoa

Cole on puoliksi demoni ja puoliksi ihminen. Hän on ammatiltaan syyttäjä ja tapasikin Lumotut puolustaessaan heitä oikeudessa. Cole ja Phoebe rakastuivat kunnes kaikki muuttui Colen paljastuttua Belthazor-nimiseksi demoniksi. Phoebe kertoo sisarilleen tuhonneensa tämän, vaikkei hän niin oikeasti tehnytkään. Myöhemmin Cole palaa ja lopulta pari menee naimisiin. Colesta kuitenkin tulee uusi Kaiken pahan Lähde ja saakin Phoeben raskaaksi halutessaan itselleen perillisen. Lopulta Phoebe tulee järkiinsä ja tuhoaa Colen lopullisesti. Cole löytää kuitenkin keinon palata maan päälle, mutta huomatessaan ettei häntä kaivata poistuu Phoeben elämästä salaa tätä kuitenkin suojellen.
* Christopher Perry "Chris" Halliwell (Drew Fuller) vieraileva kausina 5, 7 & 8; pääroolissa kaudella 6; 25 jaksoa

Chris on Piperin ja Leon toiseksi vanhin lapsi, joka saapui tulevaisuudesta varoittamaan perhettään Wyattia vaanivasta pahuudesta. Alun perin Chris ei paljastanut olevansa Piperin ja Leon poika vaan palveli heitä Valontuojana Leon saatua ylennyksen Vanhimmaksi, mutta lopulta Phoebe saa tietää tämän oikean henkilöllisyyden. Aikuinen Chris kuolee Leon syliin juuri ennen kuin vauva-Chris syntyy.
* Billie Jenkins – (Kaley Cuoco) Kausi 8, 22 jaksoa

Billie saapuu sarjaan sen kahdeksannella kaudella Paigen saadessa tämän opastamisen vastuukseen. Suurimman osan kaudesta Billie yrittää etsiä isosiskoaan Christya, jonka demonit kidnappasivat 15 vuotta sitten. Billie ei kuitenkaan tiedä, että Christystä on tullut paha demonien vaikutuksesta ja niinpä Billie joutuukin tappamaan oman siskonsa itsepuolustuksena sarjan viimeisessä jaksossa.
* Andy Trudeau – (Ted King) Kausi 1, 22 jaksoa

Andy Trudeau oli sisarusten lapsuuden ystävä ja jo vuosien ajan ollut Pruen ihastus. Andy toimi sisarusten poliisiyhteytenä saatuaan selville heidän yliluonnollisista toimistaan. Rodriguez-niminen demoni tappoi Andyn tämän yrittäessä suojella Prueta.
* Dan Gordon – (Greg Vaughan) Kausi 2, 18 jaksoa

Dan muuttaa Halliwellien naapuriin sisaren tyttärensä Jennyn kanssa ja rakastuu Piperiin. Pari tapailee hetken aikaa, mutta Piperin tiedostaessa ettei tämä voi korvata ensirakkauttaan Leo, valitsee Leon Danin sijaan. Dan muuttaa pois San Franciscosta toisen kauden lopussa.
* Jenny Gordon – (Karis Paige Bryant) Kausi 2, 4 jaksoa

Jenny muuttaa Halliwellien naapuriin enonsaa Danin kanssa. Jennyn vanhemmat ovat ulkomailla ja jättivät tämän asumaan enonsa luo kunnes he palasivat toisen kauden lopussa.
### Demoneja ja taikaolentoja

* **Lähde** (Peter Woodward)
	+ Kaiken pahan voima, joka johtaa alamaailmaa. Lähteen voima voi siirtyä demonista toiseen, mutta kun Colesta tulee Lähde ja sisarukset onnistuvat tuhoamaan hänet, Lähdekin kuolee pian koska ei löydä enää tarpeeksi vahvaa demonia isännäkseen.

* **Zankou** (Oded Fehr)
	+ Zankou on demoni, jonka Lähde vangitsi Zankoun voimien takia. Lumotut onnistuivat tuhoamaan hänet uhraamalla neksuksen, jonka Zankou imaisi itseensä.

* **Triadi**
	+ Pahan ilmentymä kolmen demonin hahmossa. Cole, jonka he lähettivät tuhoamaan Lumotut, tuhosi heidät 3 kaudella, mutta he palaavat 8 kaudella. Heidät tuhotaan taas, mutta he palaavat henkitasolla. Lumotut tuhoavat heidät Tyhjyyden avulla. Kun Christy ja Dumain palaavat menneisyyteen varoittamaan heitä, tuhoavat Lumotut heidät rohdolla.

* **Gideon**
	+ Hän on Vanhin, joka taisteli Leon ja Piperin avioliiton puolesta. Hänestä Wyattin ei olisi pitänyt syntyä, joten hän yrittää tappaa tämän värväämällä demoneja harhauttamaan Lumotut hänen jäljiltään. Paljastuttuaan Leo tappaa hänet pelastaakseen poikansa.

* **Dumain**
	+ Demoni, joka suunnitteli Billien siskon Christyn sieppauksen ja kouluttamisen tappajaksi. Hän oli ilmeisesti Billien mielikuvitusystävä, kun tämä oli lapsi. Piper räjäytti Dumainin ja hänen menneisyyden minänsä.

* **Näkijä 1** (Debbi Morgan)
	+ Paljastaa näkyjään Lähteelle. Kun Lähde tuhoutuu, hän haluaa Lähteeksi ja vie Phoeben lapsen, mutta kuolee koska ei kestä Lähteen suurta voimamäärää sisällään. Luokiteltiin ylemmän tason demoniksi.

* **Näkijä 2** (Charisma Carpenter)
	+ Auttaa demoneita näkemällä asioita ja lopulta pettää heidät auttamalla noitasisaruksia ja Leoa kertomalla Avataroista. Hän haluaa ihmiseksi, mutta Zankou tappaa hänet. Tiedetään ainoaksi demoniksi, jonka kuolemaa kaikki kolme lumottua surivat, koska tästä oli tullut heille ystävä. Vaikka häntä kutsuttiin vain Näkijäksi, on hänen nimensä Kira.

* **Barbas** (Billy Drago)
	+ Pelondemoni, joka ilmestyy 1300 vuoden välein 13. päivänä perjantaina ja saa vapaan elämän, jos tuhoaa tuona päivänä 13 noitaa. Häntä ei voida karkottaa muuten kuin voittamalla pahin pelkonsa. Barbas on myös ainut tiedettävä demoni, jota ei voi täysin karkottaa, hän vain palaa takaisin kiirastuleen odottamaan seuraavaa ilmestymistään maan päälle tai keksimään jonkinlaista uutta ideaa päästä kiirastulesta.

* **Hiiwiö/Varjo** eli **Neksus**,
	+ Sijaitsee pisteessä, joka on yhtä kaukana viidestä alkuelementistä. Siihen päälle on rakennettu Halliwellien kartano. Paha yrittää yhä uudestaan imeä Neksuksen voiman itseensä, koska sen voima vahvistaa pahuutta joutuessaan pahan haltuun. Phoebe on kerran muuttunut pahaksi kun varjo valtasi hänet. Isoäiti Penny opetti Phoebelle varjon karkottamiseen loitsun, kun Phoebe oli lapsi. Tämä loitsu oli ensimmäinen, jonka siskokset lisäsivät varjojen kirjaan.

* **Titaanit Kronos** (Brian Thompson), **Demetrius** (Will Kempe) ja **Meta** (Lisa Thornhill)
	+ Haluavat kostaa Vanhimmille, jotka vangitsivat heidät. Kronos tuhoaa Metan, minkä jälkeen Piper vangitsee Kronoksen ja Demetriuksen maahan.

* **Abraxas**
	+ Tuhoaa noitia demonisoimalla näiden voimat. Pystyy perumaan loitsuja ja herättämään demoneita henkiin, vaikka ne olisivat jo karkotettuja. Asuu eri todellisuudessa kuin lumotut.

* **Jeremy**
	+ Hän tutustui Piperiin sairaalassa, kun lumottujen isoäiti kuoli, vaikka oli seurannut lumottuja jo jonkin aikaa. Hän tappaa noitia, jotta saisi näiden voimat. Hänet karkotetaan kolmen voima -loitsulla, jonka Abraxas peruu. Jeremy palaa, mutta hänet karkotetaan uudelleen.

* **Banshee**
	+ Kirkuja-demoni, joka etsii surun valtaamia ihmisiä ja tappaa heidät räjäyttämällä verisuonet kirkumisellaan. Bansheet ovat entisiä noitia, joten Bansheen huuto ei tapa noitaa vaan muuttaa tämän Bansheeksi niin kuin Phoebelle kerran kävi. Koirat voivat kuulla Bansheen huudon ja jäljittää heitä.

* **Tempus** (David Carradine)
	+ Paholaisen palvelija, jolla on kyky ohjata aikaa.

* **Shax** (Michael Bailey Smith)
	+ Ainut demoni, joka on onnistunut tappamaan lumotun. Lähteen palkkamurhaaja. Ensimmäinen demoni, jonka Paige auttaa karkottamaan.

* **Feeniks-Noita Bianca** (Marisol Nichols)
	+ Tulee tulevaisuudesta hakemaan Chrisin takaisin Wyattin käskystä. Lumotuille selviää, että Bianca on Chrisin kihlattu. Bianca kuolee pelastaessaan Chrisiä pahalta Wyattilta.

* **Avatar**
	+ Eivät ole hyviä tai pahoja. He haluavat luoda Utopian eli maan, jossa ei ole pahan ja hyvän välistä ristiriitaa. Tunnetuimmat avatarat ovat *Alpha* (Joel Swetow), *Beta* (Patrice Fisher) ja *Gamma* (Ian Anthony Dale).

* **Kuoleman Enkeli** (Simon Templeman)
	+ Ei ole paha tai hyvä. Kuoleman enkeli kerää kuolleiden ihmisten sieluja. Hän välittää vain kosmisesta tasapainosta, joka voi järkkyä, jos ihmiset eivät kuole hänen listansa mukaan. Tappoi kerran Piperin, koska halusi lainata tämän sielua auttamaan työssään.

* **Siivoojat**
	+ Omaavat kyvyn muuttaa historiaa ja ihmisten muistia. Siivojat, jotka lumotut ovat tavanneet, ovat *One* (Kirk B.R. Woller) ja *Two* (Darin Cooper).

* **Lohikäärme**
	+ Wyatt loitsii televisiosta lohikäärmeen, joka aiheuttaa tuhoa ympäri San Franciscoa, kunnes Wyatt karkottaa sen. Lopulta Siivoojat poistavat kaikkien ihmisten muistikuvat siitä ja lumotut melkein menettävät Wyattin.

Sanastoa
--------

* **Varjojen kirja** (The Book of Shadows)
	+ Sisarusten tärkein apuväline taistelussa pahaa vastaan. Melinda Warren, joka oli suvun esi-äiti ja voimien alkulähde, aloitti Varjojen kirjan kokoamisen vuonna 1693. Kirjassa on paljon tietoa erilaisista demoneista ja taikaolennoista. Paha ei voi koskea kirjaan, elleivät siskokset muutu pahoiksi tai ellei joku paha hämää kirjaa jollain tavoin, jolloin tämä voi koskea kirjaan. Kirjan kantta koristaa merkki ((triquetra)).

* **Karkotus** (Vanquishing)
	+ Tarkoittaa olennon poistamista maan päältä. Se ei silloin pysty omin voimin palaamaan takaisin. Karkotus ei tarkoita, että demoni tapetaan.

* **Tyhjyys** (Hollow)
	+ Aioneja sitten Hyvä ja Paha vangitsivat sen kun tämä melkein tuhosi koko universumin. Lähde käytti tätä 4. kaudella tuhotakseen lumotut, mutta lumotut yhdessä Näkijän (Seer) ja Colen kanssa vangitsivat tyhjyyden uudelleen ja 8. Kaudella Lumotut kutsuivat sen itseensä yhtä aikaa Billien ja Christyn kanssa ja se palasi vangiksi kun kartano räjähti. Kun menneisyyttä muutettiin, poistivat Piper ja menneisyyden Patty ja Penelope sen loitsulla ennen räjähdystä.

**Juonipaljastukset päättyvät tähän.**

Jaksot
------

*Pääartikkeli: Luettelo televisiosarjan Siskoni on noita jaksoista*
Sarjan esittäminen Yhdysvalloissa aloitettiin 7. lokakuuta 1998 ja sitä esitettiin kaiken kaikkiaan kahdeksan vuoden ajan, kunnes sarja saatiin päätökseensä 21. toukokuuta 2006. Kaikkien kahdeksan tuotantokauden aikana esitettiin yhteensä 178 jaksoa, joka tekee *Siskoni on noita* -sarjasta kaikkein pisimpään esitetyn sarjan, jossa pääosia esittävät naiset. Sarja lopetettiin, koska sitä Yhdysvalloissa esittänyt kanava lopetettiin uuteen kanavakokoonpanoon yhdystyttäessä. Jokainen sarjan kahdeksasta kaudesta sisältää 22 jaksoa, paitsi viides ja kuudes kausi jotka koostuvat 23 jaksosta.

Vastaanotto
-----------

### Katsojaluvut

*Siskoni on noita* osoittautui jo sarjan alkuvaiheessa menestykseksi, sen ensiesityksen "Kolmen voiman" kerätessä yhteensä yli 7,7 miljoonaa katsojaa. Sarja nousikin heti WB:n katsotuimmaksi sarjaksi (yhdessä *Dawson's Creekin* ja *Buffy vampyyrintappajan kanssa*) katsojaluvun keskiarvojen kohotessa yli 5,5 miljoonaan.

| Kausi | Ensiesitys | Viimeinen esitys | TV-kausi | Suosio (# katsojat) | Suosio (# kanava) | Katsojia (keskiarvo, miljoonissa) |
| --- | --- | --- | --- | --- | --- | --- |
| 1 | 7. lokakuuta 1998 | 26. toukokuuta 1999 | 1998–1999 | 118 | 1 | **5,5** |
| 2 | 30. syyskuuta 1999 | 18. toukokuuta 2000 | 1999–2000 | 120 | 2 | **4,8** |
| 3 | 5. lokakuuta 2000 | 17. toukokuuta 2001 | 2000–2001 | 117 | 2 | **4,9** |
| 4 | 4. lokakuuta 2001 | 16. toukokuuta 2002 | 2001–2002 | 129 | 6 | **4,2** |
| 5 | 22. syyskuuta 2002 | 11. toukokuuta 2003 | 2002–2003 | 128 | 4 | **4,5** |
| 6 | 28. syyskuuta 2003 | 16. toukokuuta 2004 | 2003–2004 | 154 | 5 | **4,3** |
| 7 | 12. syyskuuta 2004 | 22. toukokuuta 2005 | 2004–2005 | 132 | 7 | **3,5** |
| 8 | 25. syyskuuta 2005 | 21. toukokuuta 2006 | 2005–2006 | 132 | 1 | **3,6** |
| 1–8 | 7. lokakuuta 1998 | 21. toukokuuta 2006 | 1998–2006 | 128 | 4 | **4,4** |
|

Palkinnot ja kunnianosoitukset
------------------------------

*Siskoni on noita* vastaanotti sarjana useita eri palkintoja ja ehdokkuuksia. Sarja oli ehdolla neljän *Saturn-palkinnon* saajaksi muun muassa parhaasta sarjasta sekä parhaasta naispääosasta (Shannen Doherty). Rose McGowan voitti *Family Television* -palkinnon vuonna 2005, kun taas Alyssa Milano on ollut ehdolla *Kids' Choice*- ja *Teen Choice* -palkintojen saajaksi. Tunnussävellyksestään *Siskoni on noita* voitti kaksi *ASCAP* -palkintoa.

*NAACP*, joka palkitsee afroamerikkalaisia, asetti ehdolle Janice Cooke Leonardin parhaasta ohjauksesta vuonna 2006. Sarja on saanut tunnustusta myös ulkomailla oltuaan ehdolla Espanjan *TP de Oro* -palkinnon saajaksi ja voitettuaan kaksi *Cable Guide* -palkintoa Britanniassa vuonna 2001. Sarjan vastaava tuottaja, Aaron Spelling on myös urallaan sarjan parissa voittanut useita alan palkintoja, muun muassa BAFTA- ja *Producers Guild of America* -palkinnot.

Vuonna 2006 Spelling Television ja sarjan tuottaja Brad Kern julistivat *Siskoni on noidan* pisimpään esitetyksi sarjaksi, jossa kaikissa pääosissa nähdään nainen. Kern totesi edellisen olevan "merkittävä saavutus" sekä "sen olevan jotakin mistä olemme kaikki ylpeitä", Rose McGowanin kuvatessa sitä "suureksi saavutukseksi."

Vuonna 2007 *AOL Television* listasi jokaisen Lumotun listansa televisiohistorian voimakkaimmista noidista viidentoista kärkeen — Paigen 12:nneksi, Pruen yhdeksänneksi, Phoeben seitsemänneksi ja Piperin kolmanneksi. Vuonna 2008 samaisessa listassa Paige oli liikkunut sijalle kolmetoista ja Prue kymmenenneksi, kun taas Phoebe ja Piper pitivät paikkansa seitsemäntenä ja kolmantena. Pitkäikäisyydestään, faneistaan ja saamistaan kehuista huolimatta osa sarjan tähdistä pitää WB:n panostusta sarjaan heikkona, esimerkiksi *Buffy vampyyrintappajaan* verrattuna. Juuri ennen sarjan viimeistä jaksoa, Holly Marie Combs totesi ettei WB "koskaan kohdellut [heitä] kovin hyvin" ja McGowan sanoi kanavan pitäneen sarjaa sen "rumana lapsipuolena".

Lähteet
-------

1. ↑  'Charmed' a Casualty of the WB's Exit *TMZ*. Viitattu 21.4.2016. (englanniksi)
2. ↑  'Charmed' has that Spelling magic  23.10.1998. CNN. Viitattu 21.4.2016. (englanniksi)
3. ↑  Nielsen ratings report (Statistical table)  24.5.2006. Daily Variety.  (englanniksi)[vanhentunut linkki]
4. 1 2 3 4  "Genesis" Documentary, *Charmed*: The Complete Final Season Region 1 DVD
5. 1 2 3  Edward Gross: interview Charmed - Constance Burge - The Charmed One *visimag.com*.  2000. visimag.com. Viitattu 21.4.2016. (englanniksi)
6. ↑  Full Cast & Crew IMDb. Viitattu 21.4.2016. (englanniksi)
7. 1 2 3  Matt Webb Mitovich: *Charmed* Hits a (Final?) Milestone  20.1.2006. WebCite:  TV Guide. Viitattu 21.4.2016. (englanniksi)
8. ↑  TV Winners & Losers: Numbers Racket A Final Tally Of The Season's Show (from Nielsen Media Research)  4.6.1999. web.archive:  Entertainment Weekly.  Arkistoitu 18.5.2000. Viitattu 21.4.2016. (englanniksi)
9. ↑  TV Ratings 1999-2000 *fbibler.chez.com*. fbibler.chez.com. Viitattu 21.4.2016. (englanniksi)
10. ↑  TV Ratings 2000-2001 *chez.com*. chez.com. Viitattu 21.4.2016. (englanniksi)
11. ↑  How did your favorite show rate? (2001–02)  28.5.2002. USA Today. Viitattu 21.4.2016. (englanniksi)
12. ↑  Nielsen's TOP 156 Shows for 2002-03 *rec.arts.tv*.  20.5.2003. Viitattu 21.4.2016. (englanniksi)
13. ↑  2003–04 Ratings *American Broadcasting Company*. ABC Medianet.  (englanniksi)[vanhentunut linkki]
14. ↑  Primetime series: Final audience and ratings figures  26.12.2005. web.archive:  Hollywood Reporter.  Arkistoitu 26.12.2005. Viitattu 21.4.2016. (englanniksi)
15. ↑  2005–06 Primetime Wrap  8.12.2006. web.archive:  Hollywood Reporter.  Arkistoitu 8.12.2006. Viitattu 21.4.2016. (englanniksi)
16. 1 2  "Charmed" – Awards and Nominations IMDb. Viitattu 21.4.2016. (englanniksi)
17. ↑  "Charmed" is Longest Running Series in Television History Featuring Female Leads  11.1.2006. Spelling Television.  Arkistoitu 16.7.2011. Viitattu 21.4.2016. (englanniksi)[vanhentunut linkki]
18. 1 2  Natalie Finn: "Charmed" Spell Is Broken  4.3.2006. E Online. Viitattu 21.4.2016. (englanniksi)
19. ↑  Adam B. Vary: The stars of *Charmed* on the series' end  30.3.2006. Entertainment Weekly.  Arkistoitu 24.5.2016. Viitattu 21.4.2016. (englanniksi)
20. ↑  Damain Holbrook: The Joy of Sets: Brian Krause's *Charmed* Life  2008. TV Guide. Viitattu 21.4.2016. (englanniksi)[vanhentunut linkki]
21. ↑  Top Television Witches  2007. AOL. Viitattu 21.4.2016. (englanniksi)[vanhentunut linkki]
22. ↑  Top Television Witches  2008. Huffington Post. Viitattu 21.4.2016. (englanniksi)[vanhentunut linkki]
23. ↑  Mike Szymanski: After eight super, supernatural years, the cast and crew of Charmed say goodbye to the magic  17.5.2006. SyFy.  Arkistoitu 14.7.2008. Viitattu 21.4.2016. (englanniksi)

Aiheesta muualla
----------------

Wikisitaateissa on kokoelma sitaatteja aiheesta ***Charmed (TV series)***. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Siskoni on noita**.
* *Siskoni on noita* Internet Movie Databasessa. (englanniksi)

### Kirjallisuutta

* Hjelm, Titus (toim.): *Mitä wicca on?*. Gorgon-sarja. Helsinki: Like, 2005. ISBN 952-471-502-3.